**ИЗИСКВАНИЯ КЪМ ОФЕРТИТЕ**

по процедура за избор на изпълнител с публична покана с предмет: **„Доставка на оборудване, предвидено за закупуване по проект "North Aegean Sailing – Rhodope Extreme Adventure Ltd" (IN1GB-0042148), 65% съфинансиран от Европейския съюз чрез Програмата за трансгранично сътрудничество ИНТЕРРЕГ V-A Гърция – България 2014-2020 и 35% съфинансиран от „Родопи Екстрийм Адвенчър ЕООД“**

При изготвяне на офертата всеки кандидат трябва да се придържа точно към обявените от бенефициента условия.

Офертите за участие в процедурата се изготвят на български език.

Всяка оферта трябва да се изготви съгласно образците, представени като приложения към публичната покана.

Кандидатът в процедурата има право да представи само една оферта по съответната обособена позиция.

Всеки участник в процедурата може да подаде оферта за една или за всички обособени позиции.

Оферти с цени, надвишаващи посочената в публичната покана прогнозна стойност, няма да бъдат разглеждани.

Срокът на валидност на офертите е времето, през което кандидатът е обвързан с условията на представената от него оферта.

Офертата се представя в запечатан непрозрачен плик поотделно за всяка обособена позиция. Върху плика кандидатът посочва:

* Име и адрес на бенефициента;
* Име, адрес за кореспонденция, телефон и по възможност – факс и електронен адрес на кандидата;
* Наименованието на предмета на процедурата, номера и наименованието на обособената позиция;
* Следното предписание: „Да не се отваря преди разглеждане от комисията за оценяване и класиране“.

При приемане на офертите върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

Оферти, които са представени след изтичане на крайния срок за подаване или в незапечатан или прозрачен или скъсан плик, не се приемат от бенефициента и не се разглеждат.